Държавен вестник, бр. 63, 2025 г., стр. 12

СТР.  12	
Д Ъ Р Ж А В Е Н  В Е С Т Н И К 	
БРОЙ  63
§ 26. В чл. 489 се правят следните изме­
нения и допълнения:
1. В ал. 1 думите „Освен в случаите по 
ал. 2 договорът“ се заменят с „Договорът“, а 
накрая се поставя запетая и се добавя „освен 
в случаите по ал. 2 и 4“.
2. В ал. 4:
а) в т. 1 думата „моторни“ и думите „или 
транзитна“ се заличават, а думите „моторното 
превозно“ се заменят с „превозното“;
б) в т. 2 думата „моторни“ се заменя с 
„пътни“;
в) в т. 4 думите „категории L1 – L5“ се 
заменят с „категория L“, а думите „букви 
„а“ – „к“ и запетаята пред тях се заличават.
3. В ал. 5 навсякъде думата „моторно“ се 
заличава, а думите „моторното превозно“ се 
заменят с „превозното“.
4. В ал. 6 навсякъде думата „моторно“ се 
заличава.
5. Алинея 8 се изменя така:
„(8) В случаите по чл. 43, ал. 1 от Закона 
за преминаването през и пребиваването на 
територията на Република България на съюз­
нически и на чужди въоръжени сили и в 
случаите, когато задължение за застраховане 
е предвидено по споразумения, по които Ре­
публика България е страна, застрахователите 
сключват граничната задължителна застра­
ховка „Гражданска отговорност“ на автомо­
билистите за личните превозни средства на 
военнослужещите и членовете на цивилния 
компонент от съюзнически или чужди въоръ­
жени сили, както и на придружаващите ги 
зависими лица за срок до 90 дни или за сро­
ковете по ал. 1 – 3. Застраховката може да се 
сключва повторно неограничено, включително 
във вътрешността на Република България, но 
за срок не по-дълъг от срока на пребивава­
не на лицата във връзка с изпълнението на 
служебните им задължения на територията 
на Република България.“
§ 27. В чл. 490 ал. 5 се отменя.
§ 28. Създава се чл. 490а:
„Система „бонус-малус“ по задължителна 
застраховка „Гражданска отговорност“ на 
автомобилистите
Чл. 490а. (1) За целите на определяне на 
застрахователната премия по задължителна 
застраховка „Гражданска отговорност“ на 
автомобилистите застрахователят приема и 
прилага правила за коригиране на застрахо­
вателната премия въз основа на предявените 
претенции за определен период от време 
(система „бонус-малус на застрахователя“). 
Правилата по изречение първо включват 
реда и начина за коригиране на застрахо­
вателната премия, условията и критериите, 
които застрахователят е определил, както и 
начина, по който използва удостоверенията 
за предявени застрахователни претенции при 
коригиране на премиите.
(2) При прилагане на система „бонус-малус“ 
застрахователят служебно използва данните 
от регистъра по чл. 571, ал. 1, т. 2 при условия 
и по ред, определени в наредбата по чл. 571, 
ал. 4.
(3) Когато при коригиране на размера 
на застрахователната премия се използват 
удостоверения за предявени застраховател­
ни претенции, застрахователят не може да 
третира застрахования по дискриминацио­
нен начин, нито да увеличава необосновано 
премията му поради неговата националност 
или единствено въз основа на предходната 
му държава на пребиваване. Когато използва 
удостоверение, издадено от застраховател или 
от друг упълномощен за това орган в друга 
държава членка, застрахователят е длъжен 
да го третира като удостоверение, издадено 
в Република България, включително при 
прилагането на намаленията на премията.
(4) Застрахователят публикува на интер­
нет страницата си общ преглед на приетите 
правила за използване на удостоверенията 
за предявени застрахователни претенции, 
когато изчислява премиите, без да оповестя­
ва чувствителна търговска информация или 
подробности относно тарифните си правила.“
§ 29. В чл. 491, в ал. 1 и 5 навсякъде думата 
„моторно“ се заличава.
§ 30. Създава се чл. 491а:
„Превозни средства, изпратени в Република 
България от друга държава членка
Чл. 491а. При придобиване на превозно 
средство в друга държава членка от лице, 
което обичайно пребивава на територията на 
Република България и което доставя превоз­
ното средство на територията на Република 
България, за срок 30 дни от приемане на 
доставката на превозното средство задължи­
телната застраховка „Гражданска отговорност“ 
на автомобилистите за това превозно сред­
ство може да се сключи със застраховател, 
извършващ дейност на територията на държа­
вата членка по регистрацията на превозното 
средство, или със застраховател, извършващ 
дейност на територията на Република Бълга­
рия, независимо че превозното средство все 
още не е регистрирано в Република България.“
§ 31. Член 492 се изменя така:
„Застрахователна сума
Чл. 492. Минималната застрахователна 
сума, за която се сключва задължителната 
застраховка „Гражданска отговорност“ на 
автомобилистите, е:
1. за неимуществени и имуществе­
ни вреди вследствие на телесно уврежда­
не или смърт – левовата равностойност на 
6 450 000 евро за всяко събитие, независимо 
от броя на увредените лица;
2. за вреди на имущество (вещи) – левова­
та равностойност на 1 300 000 евро за всяко 
събитие, независимо от броя на увредените 
лица.“